RS ทุ่ม 50 ล้านบาทเพิ่มดีกรี “ช่อง 2”ปั้นเป็น “สถานีข่าวลึก บันเทิงร้อน”
RS รุกโหมหนักธุรกิจสื่อทีวี เดินเกม “ช่อง 2” รักษาแชมป์เรตติ้งอันดับ 1 ช่องวาไรตี้บันเทิง เร่งอัดฉีดงบกว่า 50 ล้านบาท เพิ่มดีกรีคอนเทนต์ข่าวบันเทิงลงจอ ชูคอนเซ็ปต์ “สถานีข่าวลึก บันเทิงร้อน” ยกระดับเป็นผู้นำ “สถานีข่าวบันเทิง” อันดับ 1 เมืองไทย เผยงัดกลยุทธ์ 3i“เข้มข้น-เจาะลึก-ทันทุกเหตุการณ์” ดันโกยรายได้ทะลุ 400 ล้านบาท เติบโตเกิน 100% เมื่อเทียบกับปีก่อน
16 ก.ค. 2558


นางพรพรรณ เตชรุ่งชัยกุล ประธานเจ้าหน้าที่ฝ่ายปฎิบัติการ บริษัท อาร์เอส จำกัด (มหาชน) หรือ RS เปิดเผยว่า นับจากนี้จะวางกลยุทธ์มุ่งรักษาแชมป์เรตติ้งอันดับ 1 ช่องวาไรตี้บันเทิงในกลุ่มแซทเทลไลท์ทีวี ควบคู่ไปกับการสร้างกำไรเติบโตสูงยิ่งขึ้น ด้วยการพุ่งเป้ารักษาฐานผู้ชมกลุ่มเดิมให้มีความเหนียวแน่นกับการเปิดรับชมต่อเนื่องไม่หนีไปช่องอื่น
ขณะเดียวกันเร่งขยายฐานผู้ชมกลุ่มใหม่เพิ่มขึ้นจึงใช้งบประมาณกว่า 50 ล้านบาท ปรับโฉมเพิ่มดีกรีคอนเทนต์ “ข่าวบันเทิง” ชูคอนเซ็ปต์เป็น “สถานีข่าวลึก บันเทิงร้อน” นำเสนอรายการรูปแบบใหม่ที่เข้มข้น เจาะลึก ทันเหตุการณ์มากที่สุดและเร็วที่สุดในประเทศตั้งแต่เมื่อวันที่ 1 กรกฎาคม 2558 ที่ผ่านมา เพื่อเสริมทัพให้ช่องซึ่งมีความแข็งแกร่งอยู่แล้วยิ่งแข็งแกร่งมากขึ้น
โดย“อาร์เอส” รุกโหมหนักธุรกิจสื่อทีวี เดินเกม “ช่อง 2” รักษาแชมป์เรตติ้งอันดับ 1 ช่องวาไรตี้บันเทิง เร่งอัดฉีดงบกว่า 50 ล้านบาท เพิ่มดีกรีคอนเทนต์ข่าวบันเทิงลงจอ ชูคอนเซ็ปต์ “สถานีข่าวลึก บันเทิงร้อน” ยกระดับเป็นผู้นำ “สถานีข่าวบันเทิง” อันดับ 1 เมืองไทย เผยงัดกลยุทธ์ 3i“เข้มข้น-เจาะลึก-ทันทุกเหตุการณ์” ดันโกยรายได้ทะลุ 400 ล้านบาท เติบโตเกิน 100% เมื่อเทียบกับปีก่อน